Aaraas er utdannet historiker og avla i 1978 hovedfag i historie ved Universitetet i Bergen. Han har arbeidet ved kystmuseet Norveg – senter for kystkultur og kystnæring i Rørvik og ved De Heibergske Samlinger - Sogn Folkemuseum. Etter å ha utformet utstillingen «Langsomt ble landet vårt eget» i forkant av vinter-OL på Lillehammer, ble han i 1993 direktør ved De Sandvigske Samlinger på Maihaugen i Lillehammer.